cyanic-selkie/wikianc huggingface dataset:
לאוצין
מקורות מזון
לאוצין, כמו כל חומצת אמינו חיונית, קיימת כמעט בכל מזון, וכמו כל חומצת אמינו חיונית, המקורות המשמעותיים ביותר שלה הם מזונות עשירים בחלבון, כגון בשר בקר, דגים ועוף, חלב, ביצים, קטניות (כגון פולי תורמוס, פולי סויה, עדשה תרבותית, שעועית, חומוס, פול ואפונה) וגרעינים מסוימים.
ביולוגיה
זוהי חומצת האמינו השכיחה ביותר, והיא מהווה בממוצע 9.1% מכלל חומצות האמינו בחלבונים.
יוסף אולמרט
יוסף (יוסי) אולמרט (נולד ב-10 באוגוסט 1950), הוא מזרחן ופרשן ספורט ישראלי. כיהן כמנהל לשכת העיתונות הממשלתית. אחיהם של אהוד אולמרט, ירמי אולמרט ועמרם אולמרט.
ביוגרפיה
נולד במושב נחלת ז'בוטינסקי למרדכי ובלה אולמרט. אולמרט שירת בצה"ל בשנים 1968 - 1971 . בשנים 1971 - 1978 למד באוניברסיטה העברית בירושלים לימודי האסלאם ולימודי המזרח התיכון וסיים תואר ראשון ושני בהצטיינות. הוא סיים לימודיו לתואר שלישי בבית הספר לכלכלה של לונדון והגיש את עבודת הדוקטורט שלו על הנושא " מדיניות בריטניה בלבנט בשנים 1940 - 1945 ". בשנים 1981 - 1989 הוא היה ראש המחלקה לסוריה ולבנון במרכז משה דיין לחקר המזרח התיכון ואפריקה השייך לאוניברסיטת תל אביב. במקביל, הוא גם לימד מזרחנות באוניברסיטת תל אביב.הוא כתב שני ספרים בנושא, שהתפרסמו בהוצאת משרד הביטחון, המבוססים על סדרות הרצאות שנתן בגלי צה"ל במסגרת הסדרה "אוניברסיטה משודרת". בנוסף, כתב טורי דעה רבים ב"ידיעות אחרונות". שימש גם במכון שילוח לחקר המזרח התיכון כיועץ לענייני סוריה ולבנון.
בין השנים 1990 - 1993 כיהן כמנהל לשכת העיתונות הממשלתית.
בשנות ה-90 ניסה באופן כושל להיכנס לפוליטיקה, תחילה בהתמודדות בבחירות המקדימות במרכז הליכוד, אז התמודד על מחוז מישור החוף, הגיע ראשון עם כ-5,000 קולות, שובץ במקום ה-43 ברשימת הליכוד-גשר-צומת לכנסת ה-14, ולא נבחר לכנסת. לאחר מכן התמודד על ראשות עיריית רעננה, ולא ניצח. בעקבות ניסיונות אלו הסתבך בחובות כבדים למלווים בשוק האפור. בעקבות זאת עזב את ישראל בשנת 2004. כיום הוא חי בארצות הברית ומתפרנס ממתן הרצאות בנושאי מזרחנות.
היה נשוי ללינדה, יהודייה ילידת קנדה, חברת הנהלת יד ושם ולהם שלוש בנות. הזוג התגרש לאחר שאולמרט עזב את הארץ.
בוטניקה
בּוֹטָנִיקָה (באנגלית: Botany, פִיטוֹלוֹגְיָה (Phytology) או פִיטוֹבִּיוֹלוֹגְיָה (Phytobiology); בעברית: תורת הצמחים) היא ענף של מדעי החיים החוקר מגוון רחב של תחומים בעולם הצומח. הבוטניקה עוסקת בכל ההיבטים של חיי הצמחים, בהם מבנה, התפתחות, גדילה, רבייה, חילוף החומרים, מחלות, תכונות כימיות וקשרים אבולוציוניים בין קבוצות טקסונומיות.
בעבר חקרו הבוטנאים את כל צורות החיים שאינן בעלי חיים, אולם במשך השנים ועם התקדמות הביולוגיה הובן כי צורות חיים שונות שאינן בעלי חיים, כמו נגיפים, פטריות וחיידקים, לא שייכות לעולם הצומח ואינן כלולות תחת הבוטניקה.
קלימרו
קלימרו (ביפנית: カリメロ, באנגלית: Calimero) היא סדרת אנימה יפנית לילדים בת 47 פרקים, המבוססת על סיפור איטלקי, שהופקה לטלוויזיה בין השנים 1974 ל-1975, בשיתוף פעולה יפני-איטלקי. הסדרה שודרה בערוץ הראשון, ב-1996 אך המשיכה לאחר מכן בשידורים חוזרים לאורך השנים.
הסדרה מספרת על אפרוח אנושי, היחידי בצבע שחור במשפחה של עופות צהובים. הוא עדיין לובש חצי מקליפת הביצה שלו על ראשו. הסדרה עוסקת בעיקר בהרפתקאות חברי הקבוצה, כאשר הם פותרים תעלומות ויוצרים סרטים דוקומנטריים. אף על פי כן, הרפתקאותיהם לפעמים מסבכות אותם בצרות.
הדמויות נוצרו על ידי נינו וטוני פאגוט ובהתחלה שודרו במסגרת סדרת פרסומות ברחבי איטליה. הדמויות לאחר מכן נרכשו על ידי חברת הפקות יפנית אשר הפיקה שתי סדרות אנימה. הראשונה נוצרה על ידי טואי אולפני אנימציה ושודרה מאוקטובר 1974 עד ספטמבר 1975 והשנייה, שכללה סביבה ודמויות חדשות, נוצרה ב-1992. בסך הכל, נוצרו 99 פרקים בסדרה (47 בסדרה של טואי מ-1974 ו-52 בסדרה מ-1992).
בשנת 2014, נוצרה סדרה חדשה בהנפשה ממוחשבת המשודרת בישראל בערוץ הופ!.
קירן טריפייר
קריירת מועדונים
טריפייר נולד בעיירה בורי, מנצ'סטר רבתי שבממלכה המאוחדת. טריפייר התחיל לשחק כדורגל בגיל תשע, אז הצטרף לקבוצת הילדים של מנצ'סטר סיטי ושימש כקפטן קבוצת הנוער שזכתה בגביע האנגלי לנוער.
ביולי הושאל לברנלי עד לסיום העונה. באוגוסט ערך את הופעת הבכורה שלו בקבוצה בתיקו 2-2 נגד ווטפורד. את שער הבכורה שלו כבש בספטמבר בניצחון 1–2 נגד מילטון קינס דונס. יום לאחר מכן, חתם על חוזה לשלוש וחצי עונות בקבוצה. בסיום העונה נבחר לשחקן בעונה של המועדון. במאי האריך את חוזהו עד.
ב-19 ביוני 2015 טריפייר חתם בטוטנהאם הוטספר תמורת 3.5 מיליון פאונד. בשתי עונות הראשונות, טריפייר שימש כמחליף לקייל ווקר ושותף רק ב-18 משחקי ליגה בזמן זה. לאחר עזיבתו של ווקר למנצ'סטר סיטי.
ב-17 ביולי 2019 טריפייר חתם לשלוש עונות באתלטיקו מדריד מהליגה הספרדית תמורת 20 מיליון ליש"ט, והפך לאנגלי הראשון באתלטיקו מדריד מאז.
ב-7 בינואר 2022 חזר טריפייר לפרמייר ליג, כשחתם לשנתיים וחצי בניוקאסל יונייטד. תמורתו קיבלה אתלטיקו מדריד 12 מיליון פאונד. את הופעת הבכורה במסגרת הפרמייר ליג ערך ב-15 בינואר בתיקו 1-1 עם ווטפורד. ב-8 בפברואר כבש שער בכורה בניצחון קבוצתו 1–3 על אברטון.
קריירת נבחרות
טריפייר שיחק בצעירותו בכל הנבחרות הצעירות של אנגליה. ב-13 ביוני 2017 ערך את הופעת הבכורה שלו בנבחרת הבוגרת בהפסד 2–3 נגד. ב-11 ביולי 2018 כבש את השער הראשון של נבחרת אנגליה במשחק חצי גמר המונדיאל נגד קרואטיה.
עוקץ
{{פירושונים|
ראו גם
}}
בירמן (פירושונים)
{{פירושונים| אישים ששמם בירמן:
ראו גם
}}
צבא
צבא הוא ארגון לוחם הכפוף למדינה ריבונית או לישות מדינית, ומטרתו להגן על המדינה ולהפעיל כוח (בדרך כלל נגד גורמים חיצוניים, כגון מדינות אויב) על מנת להבטיח את האינטרסים שלה, כגון שמירה על הביטחון ולחימה בטרור, ובמצבי חירום אף מתן סיוע פנים. צבא נבדל מרוב ארגוני הביטחון, בכך שהוא פועל לרוב באופן גלוי, או גלוי-למחצה במדינות אשר כמעט תמיד נמצאות במצב עוינות עם הישות. ברוב המשטרים הדמוקרטיים התארגנות שכזו ממוסדת בחוק, והיא כפופה להחלטות הממשל הנבחר. בדרך כלל, הצבא מחזיק במונופול על שימוש בנשק כבד (כגון טנקים, תותחים, מטוסי קרב ואוניות מלחמה) במדינה (בעוד שארגוני ביטחון אחרים כגון סוכנויות ביון ומשטרה משתמשות גם הן ברובים ואקדחים), ועיקר פעילותו היא לוחמה והאימון לקראתה.
סוגי צבאות
לאורך ההיסטוריה התקיימו מספר סוגי צבאות, כשלעיתים הורכבו צבאות של מדינה מסוגים שונים, ולעיתים מסוג אחד בלבד.
צבא עממי
צבא עממי הוא צבא המבוסס על גיוס חובה של כל האוכלוסייה, לפי קריטריונים קבועים (בדרך כלל גברים בני גיל מסוים). לצבא עממי מספר יתרונות: מאגר כוח אדם גדול מאוד, מוטיבציה גבוהה (במיוחד בהגנה) ונאמנות גבוהה. חסרונות של צבא עממי הם שככל שהוא גדול יותר, גדל הנזק לכלכלת המדינה עקב אובדן כוח עבודה למשק. צבא עממי נחשב "זול" לאחזקה מכיוון שאינו משלם משכורות לחיילים, אך כנגד עלותם הנמוכה של החיילים עומד הפסד עקב חסרונם במשק ככוח עבודה.
צבא איכרים
צבא איכרים הוא גרסה מוקדמת של צבא עממי. אחת השיטות לגיוס צבא מהעת העתיקה ועד לראשית המאה ה-19 הייתה לבצע גיוס כללי בקרב האוכלוסייה במקרה של מלחמה. שיטה זו יכלה לפעול רק למלחמות קצרות מאוד ובטווח קרוב מאוד למדינה/ממלכה, שכן גיוס כזה היה משתק לחלוטין את המשק. צבא האיכרים, שנקרא כך משום שרוב אוכלוסיית העולם עסקה בחקלאות, הורכב מאנשים פשוטים, עם הכשרה קטנה מאוד (אם בכלל) בלחימה, שהביאו את נשקם עמם מהבית - לפעמים אף היה נשק זה כלי חקלאי כקלשון או חרמש. היתרון של צבאות אלה היה המספרים האדירים שניתן היה לגייס, אך לחימתם הייתה גרועה ביותר והם נטו לברוח משדה הקרב בשעת סכנה.
צבא סדיר
צבא סדיר הוא שיפור של הצבא העממי, כשמשך השירות של המגויסים מוגבל מאוד. הצבא הסדיר גם זמין לפעולה בכל עת, בדומה לצבא מקצועי.
מטרות ותפקידים
המטרה הרשמית של הצבא היא להבטיח את ישומן של החלטות המשטר הדורשות פעולה מזוינת, אם בדרך ההרתעה ואם בדרך השימוש בכוח, ידע ויכולת צבאית: כלומר, באמצעות מלחמה.
השימוש בצבא הוא לרוב לשם הבטחת ריבונותה ושלמותה של קבוצה או מדינה מסוימת מפני גופים זרים (כמו מדינות אויבות או ארגוני טרור) המאיימים עליה.
המטרות העיקריות של הצבא הן, לפיכך:
השגת המטרות העיקריות כרוכה בפעולות שגרה הכוללות:
מלבד המטרות העיקריות, עשויות להיות לצבא מטרות רשמיות נוספות, בעיקר במדינות שאינן דמוקרטיות, כגון:
מדרג צבאי
כל צבא בנוי בצורת מדרג לשם ייעול תפקודו והבאת ההחלטות לכלל ביצוע, בין אם על ידי קובעי ההחלטות ובין אם הכפופים להם בסדר המדרג (כפיפות). למדרג הצבאי מטרות רבות, ביניהן:
כוח אדם
ישנם הבדלים בכוח האדם המאייש את הצבאות השונים, ואף ביחידות ובתפקידים שונים בתוך כל צבא. הבדלים אלו באים לידי ביטוי בקבוצות אוכלוסייה שונות המהוות מקור לגיוס, באופי השירות, במוטיבציה לשירות וכדומה. בצבאות רבים מאוישים שלבים שונים במדרג הצבאי על ידי קבוצות אוכלוסייה שונות, באופן מכוון או בלתי-מכוון. במקרים אלו ישנה נטייה לאייש את השלבים הגבוהים במדרג בבני מעמדות חברתיים גבוהים יותר.
במדינות מודרניות נהוגה ברוב המקרים שיטה לפיה הצבא הוא צבא אזרחים. זוהי תופעה המבטאת את היותן של מדינות אלו רפובליקות. בחלק מהמקרים אף חלה חובת גיוס כללית. מודל אחר הוא צבא השכירים, שבו השירות הצבאי נחשב למשלח יד ואינו מותנה באזרחות.
במקרה של צבא אזרחים, מוטיבציות השירות יכולות להיות רבות ומגוונות. המוטיבציה הרשמית היא לרוב הגנה ולחימה עבור המולדת. מלבד זאת, ברוב הצבאות נהוג תשלום שכר גם במקרה של צבא אזרחים. מניעים אחרים לשירות צבאי הם רכישת מעמד, קבלת הטבות, זכייה בשלל, יצירת רשתות חברתיות, גיבוש זהות, הכרה בשייכות לחברה ועוד. המתאם בין הנכונות של פרטים וקבוצות לשרת בצבא ולהחזיקו מבחינה תקציבית, לבין התגמולים השונים שבהם זוכים המשרתים בצבא, קרוי המשוואה הרפובליקנית.
צבא קבע הוא חלקו המקצועי הקבוע של הצבא, המורכב מקצינים ונגדים שזו היא עבודתם הקבועה. אנשי צבא הקבע אינם משתחררים בעת שלום, מקיימים את הגוף היציב של הצבא, משמרים את מקצועיותו ומתכננים את עתידו בהיבטי תכנון אסטרטגי, לוגיסטיקה (רכש, הצטיידות ותחזוקה), תכנון וביצוע אימונים, כוננות לגיוס מילואים בעת חירום, שימור ידע וכדומה. צבא המבוסס כולו על צבא קבע נקרא צבא מקצועי.
בצבא המבוסס על שירות מילואים, משמרים אנשי הקבע שלד פיקודי ומנהלי של המסגרות הלוחמות.
גוף צבאי שאיננו נסמך על גרעין צבא קבע אלא על מתנדבים או מגויסים לעת חירום נקרא מיליציה או צבא מיליציוני.
גופי הצבא
הצבא המודרני בדרך כלל מחולק לזרועות, אגפים וחילות, הכפופים כולם לפיקוד המטה הכללי. זרועות הצבא כוללים בדרך כלל את זרוע האוויר, זרוע הים וזרוע היבשה, ולעיתים גם יחידות משמר לאומי ומשטרה צבאית שתפקידם הוא יותר אבטחת פנים. כמעט כל צבא כולל יחידות מודיעין שתפקידן לאסוף מידע על כוחות האויב ועל איומים עתידיים ולהיערך אליהם מבעוד מועד.
חילות היבשה כוללים בדרך כלל את חיל הרגלים, ובו לוחמים החמושים בנשק קל ונגמ"שים המהווים את שלד כוחו היבשתי של הצבא ומשמשים למגוון משימות; חיל השריון המפעיל טנקים המהווה כיום את המרכיב המתמרן העיקרי בצבאות המודרניים; חיל התותחנים המפעיל ארטילריה ואחראי על סיוע באש לטווחים קצרים, בינוניים וארוכים; וחיל הנדסה קרבית האחראי על פריצת סער, הבטחת תמרון, חבלה, סילוק פצצות ועיסוק בחומרי נפץ, ביצורים, בנייה והריסה.
חילות נוספים הם חילות תומכי לחימה, האחראים על לוגיסטיקה, תחזוקת ותיקון אמצעי לחימה, חימוש, רפואה צבאית ועוד.
הצבא לעומת ארגונים חמושים אחרים
הצבא גם מובדל ממיליציות חמושות בכך שהוא ארגון חוקי ופעולת המליציות לא מוסדרת בחוק. לרוב הצבא גם הרבה יותר מאורגן וממושמע מהמליציות.
מיתולוגיה נוצרית
מיתולוגיה נוצרית היא גוף הנרטיבים המסורתים הקשורים לנצרות. נוצרים רבים מחשיבים את הנרטיבים האלה כמקודשים וטוענים כי הם משקפים אמת עמוקה מבחינה דתית. יצוין, כי הנצרות רואה את עצמה כהתגברות הלוגוס על המיתולוגיה באמצעות ישו, האלוהים בשר ודם (ר' גם תאולוגיה נוצרית). הנרטיבים האלה כוללים גם סיפורים מן הקאנון הנוצרי, אך קיימים גם סיפורים מיתולוגיים מחוץ לקאנון של הברית הישנה והברית החדשה.
דוגמה בולטת למיתולוגיה נוצרית הוא סיפורו של גאורגיוס הקדוש מלוד. על פי המיתוס, גאורגיוס הצליח להכניע דרקון אשר הטיל חיתתו על העיר, וכאות תודה, התנצרו תושבי העיר. הדרקון שאותו הוא הורג מסמל למעשה את הפגאניות, האמונה השגויה שבתוך האדם, וגאורגיוס דוקר אותה והורג אותה על מנת לחזק את האמונה הנכונה. גם הגביע הקדוש הוא דוגמה לחפץ מיתולוגי, אשר לו משמעויות תאולוגיות. סופרים מימי הביניים האלו את ספרות המיתולוגית הנוצרית בהם מקראת הזהב והקומדיה האלוהית הם דוגמה לספרות מימי הביניים בעלות מאפיינים מיתולוגיים.
קיימות דמויות מיתולוגיות המשותפות לנצרות וליהדות, ביניהן המלאכים מיכאל, רפאל וגבריאל.
תחילת שנה חדשה
מנהגים בולטים
דבש ומאכלים מתוקים תופסים מקום בשולחן החג לא רק ביהדות. הקלטים, שחגגו את השנה החדשה ב-31 באוקטובר, נהגו למסמר למפתני הבתים עוגות ושאר מאפים כסימן למזל. במדינות הבלקן קיים מנהג בחגיגות השנה החדשה של אפיית עוגה ובתוכה מטבע כסף וזהב; למאושר שבחלקו נופלת החתיכה עם המטבע, יהיה מזל בשנה הנפתחת.
בחלק ממדינות דרום ומזרח אסיה נוהגים להתיז מים אחד על השני בתקווה לשנה גשומה.
יש המכינים רשימת יעדים ומשאלות אותם הם מתכוונים להגשים במהלך השנה.
בתרבויות חקלאיות רבות נהגו לחגוג את תחילת השנה עם בוא הסתיו, שבישר את פתיחת עונת החקלאות. לפני התפשטות לוח השנה הגריגוריאני, נהגו באירופה לחגוג את השנה החדשה ב-1 באפריל, תאריך המציין את תחילת האביב.
עדי שטרן (מעצב גרפי)
עדי שטרן (נולד ב-1966) הוא מעצב גרפי ישראלי ונשיא בצלאל.
השכלה אקדמית
בוגר המחלקה לעיצוב גרפי בבצלאל (1992) ומוסמך אוניברסיטת Reading, בריטניה, בטיפוגרפיה ועיצוב גופנים (2003).
קריירה מקצועית
עם תום לימודיו עבד במשך כשנתיים בסטודיו של דוד טרטקובר. בין השנים 1994–2015 הוביל סטודיו לתקשורת חזותית וטיפוגרפיה שהתמחה בעיצוב בתחומי התרבות והאמנות. בין הגופים עימם עבד לאורך השנים ניתן למנות את מוזיאון העיצוב חולון, מוזיאון תל אביב לאמנות, להקת המחול בת-שבע, האוניברסיטה העברית, פסטיבל ישראל, התזמורת הקאמרית הישראלית, המרכז הבינתחומי הרצליה, שידורי קשת, האופרה הישראלית ויד ושם.
לצד אלה ייעץ לחברות מהחשובות בעולם בתחום עיצוב הגופנים, ביניהן: Microsoft Typography, Linotype, Monotype.
לצד פעילותו כמעצב, שטרן כותב ומרצה על ההיסטוריה והעיצוב של הכתב העברי.
פעילות אקדמית
מרצה בבצלאל החל משנת 1997 וראש המחלקה לתקשורת חזותית בשנים 2008–2015.
בהובלתו הוקמה התוכנית הראשונה בישראל לתואר שני בתקשורת חזותית.
בין מרץ לספטמבר 2015 כיהן כמ"מ נשיא בצלאל והחל באוקטובר 2015 מכהן כנשיא המוסד.
בין תפקידיו כנשיא פועל להמשך גיוס המשאבים הנדרשים ולהקמתו של קמפוס בצלאל החדש ע"ש ג'ק, ג'וזף ומורטון מנדל במגרש הרוסים בירושלים. בנין הקמפוס מתוכנן על ידי משרד האדריכלים SANAA מטוקיו, והוא צפוי להוות עוגן מרכזי בהתחדשות האורבנית של מרכז העיר ירושלים.
הוקרה, פרסים ומלגות
עבודותיו השתתפו בתערוכות רבות בארץ ובעולם וזכו בפרסים שונים, ביניהם הפרס הראשון בתחרות איגוד המעצבים הטיפוגרפים של טוקיו, יפן, (TDC Tokyo), ופרסי כסף וארד בתחרות Art Directors Club, ניו יורק.
שרשיר מצוי
שרשיר מצוי המכונה גם שרשיר (שם מדעי: Anas crecca) הוא מין ממשפחת הברווזיים.
השרשיר מגיע לאורך 20–30 ס"מ, למוטת כנפיים של 53–59 ס"מ. משקל הזכרים מגיע ל־340 גרם בעוד הנקבות מגיעות למשקל 320 גרם. גופם של שני הזוויגים אפור אם כי נוצות הזכר אפורות כסופות והצידיים מפוספסים בקווים שחורים עדינים על רקע לבן. הגב שחור ואחורי הגוף בהירים. החזה צהוב־קרם והראש ערמוני כשלאורכו עובר פס־עין ירוק המוקף בפס לבן דק מלמטה. המקור שחור ושטוח עם קצה בשיפוע המזדקר מעלה. הנקבה דומה במראהּ מעט לנקבת ברכייה אך בעלת גבת עין בולטת בחום והיא מעט יותר פלומתית.
השרשיר הוא עוף הנודד בסתיו דרומה, וחורף במערב אירופה, אגן הים התיכון, במזרח התיכון ובאפריקה עד קו המשווה. בישראל הוא חולף וחורף מצוי. נצפה בחודשים ספטמבר עד מרץ. להקת שרשירים נעה בדרך כלל במבנה של ראש חץ.
ברווז זה מצוי מאוד ואינו נתון בסכנה אם כי כמה אוכלוסיות נפגעות מזיהומי ביצות ופגיעה בסביבות מחיה.
תת-מינים
המין שרשיר קרוליינה (Anas carolinensis) מאמריקה הצפונית דומה מאוד לשרשיר המצוי ובעבר היה תת־מין שלו אך הופרד.
מוצרלה
מוֹצרלה (איטלקית: Mozzarella) הוא שם של קבוצת גבינות איטלקיות טריות.
מרבית סוגי המוצרלה מורכבים מחלב תאו בלתי מפוסטר, שעובר תהליך של סיבוב בעוצמה גבוהה שמסתיים בחיתוך הגבינה והפיכתה לגושים. טעמה העדין ומרקמה הרך של המוצרלה הפך אותה לפופולרית מאוד במטבח האיטלקי וברחבי העולם.
מקור הגבינה הוא מחבל קמפניה שבדרום איטליה. מקור השם הוא מהפועל האיטלקי Mozzare, שפירושו "לחתוך" - עובדה המעידה על אופן הכנתה של הגבינה.
היסטוריה
אגדה מספרת כי גבינת המוצרלה הראשונה נוצרה במפעל קטן בדרום איטליה, כאשר גבינה טרייה נפלה לתוך כד עם מים רותחים - וכך גילו את היכולת האלסטית של הגבן.
גבינות המוצרלה הראשונות נוצרו בחבל קמפניה שבדרום איטליה. מכיוון שבתהליך הייצור נזרק הגבן למים רותחים, הגבינה עוברת עיקור גם מ"חיידקים טובים". בנוסף לכך הגבינה לא עוברת המלחה וכתוצאה משני אלו חיי המדף של הגבינה היו קצרים במיוחד. בשל חיי המדף הקצרים של המוצרלה ובשל העובדה שרק בקמפניה ידעו לייצר אותה - רק לעיתים רחוקות יצאו מחוץ לגבולות קמפניה. במרוצת השנים התפתחו טכניקות פסטור וקירור שאפשרו חיי מדף ארוכים יותר למוצרלה, וזו התפשטה אל אזורים אחרים באיטליה.
החל מהמאה ה-18 קיים ייצור תעשייתי מאסיבי של מוצרלה בכל רחבי איטליה וכן בעולם כולו. אולם, חוות משפחתיות בדרום איטליה ממשיכות לייצר מוצרלה ביתית ואיכותית בכמויות קטנות עבור לקוחות מקומיים, בטכניקות שעוברות מדור לדור שנים רבות.
פיצה
המאכל המוכר ביותר שיש בו מוצרלה הוא פיצה. אף על פי שהיום קיימות גבינות רבות בהן משתמשים על מנת להכין פיצה, הפיצה הנפוליטנית המקורית הוכנה עם גבינת מוצרלה. האיטלקים משתמשים במוצרלה גם להכנת לזניה ולהכנת סלט קפרזה.
הכנת הגבינה
שיטות ההכנה של המוצרלה נגזרות מהשיטה המסורתית העתיקה של עשיית הגבינה. חלב באפלו גולמי, הוא המרכיב העיקרי בגבינה, נחשב למזין מאוד והוא עשיר בשומן ובקזאין - חלבון החלב. החלב מגיע מוחמץ ומוצק, ועובר תהליך בסיסי של ייבוש. הגֶבּן נטחן לחלקים קטנים ועובר תהליך של סיבוב מהיר במתקן מעגלי שדומה לטחנת קמח. בשלב זה, כאשר הגֶבּן הפך לפירורי גבינה קטנים, הוא נטבל במים חמים עד שמרקמו נהיה דומה לזה של גומי. כעת, לאחר שהגבן לש את גוש הגבינה מעט, נוצר גוש מוצרלה גולמי שאותו ניתן לחתוך (Mozzare, באיטלקית). לרוב מקובל להשרות את גוש הגבינה במי-מלח במשך מספר שעות בטרם הוא מוכן.
באיטליה מוצרלה נחשבת איכותית כשהיא רכה.
ערכים תזונתיים
המוצרלה עתירת שומן וחלבון, לפיכך יש לה ערך תזונתי גבוה. צבעה הלבן של המוצרלה נובע מכך שהיא מיוצרת מחלב באפלו ולא מחלב פרה, שכן מרבית הגבינות הקשות המיוצרות מחלב פרה הן בצבע צהוב. בעונות מסוימות המוצרלה עשויה לקבל צבע צהוב במקצת שמקורו בתזונת הבאפלו.
איזולאוצין
איזולאוצין (Isoleucine) היא אחת מ-20 חומצות האמינו הנפוצות בטבע. תאי גוף האדם אינם מסוגלים לסנתז איזולאוצין ולכן היא מהווה חומצת אמינו חיונית, אותה מוכרח האדם לצרוך דרך המזון.
כימיה
השייר של איזולאוצין זהה בהרכבו לשייר של חומצת אמינו אחרת, לאוצין, אך שונה בסידור האטומים (שני השיירים מהווים, אם כן, איזומרים מבניים). לאיזולאוצין שייר פחמימני הכיל ארבעה אטומי פחמן; זוהי חומצת האמינו ההידרופובית ביותר. שיירי איזולאוצין נמצאים בדרך-כלל באזורים הפנימיים של חלבונים, כדי שלא יבואו במגע עם המים המקיפים את החלבון בסביבה התאית. איזולאוצין יוצרת אינטראקציות הידרופוביות עם חומצות הידרופוביות אחרות, ותורמת בכך רבות לייצוב המבנה התלת-ממדי של החלבון.
מקורות תזונה
איזולאוצין, כמו כל חומצת אמינו חיונית, קיימת כמעט בכל מזון, וכמו כל חומצת אמינו חיונית, המקורות המשמעותיים ביותר שלה הם מזונות עשירים בחלבון, כגון בשר בקר, דגים ועוף, חלב, ביצים, קטניות (כגון פולי תורמוס, פולי סויה, עדשה תרבותית, שעועית, חומוס, פול ואפונה) וגרעינים מסוימים.
ביולוגיה
לאיזולאוצין תפקיד חיוני במעגל קרבס, כמו כן היא ממלאת תפקיד משמעותי בגלוקונאוגנזה.
יהודה הכהן שאקו
הרב יהודה הכהן שאקו (1878–1952) היה מורה ומחנך ירושלמי, מזכיר בית הדין באלכסנדריה שבמצרים, ראש השוחטים ואב בית הדין של העדה הספרדית בירושלים.
ביוגרפיה
נולד בירושלים בשנת 1878 (ה'תרל"ח) לבכורה אסתר פינסו ולרב רפאל יהושע הכהן שאקו שהיה מעסקני ומרבני העיר. בצעירותו למד בבית הספר דורש ציון, ומשם המשיך לישיבת תפארת ירושלים, שם למד אצל הרב יצחק אשכנזי ורבי מנחם בכר יצחק. כשבגר נישא למזל דוננא בת אלעזר אליהו מזרחי.
בשנת 1901 (ה'תרס"א) החל לשמש כשוחט של העדה הספרדית ביפו, ובמקביל עסק בהוראה ובחינוך תלמידים. לאחר שש שנים ביפו, נסע למצרים בשליחות בית החולים שער ציון, שם הוצעה לו משרת סופר ומזכיר בית הדין של הרב אליהו בכור חזן שבאלכסנדריה, ונענה לה בחיוב. בתקופה זו מסר במקביל שיעורים לאברכים בישיבת "כתר תורה" המקומית.
בשנת 1910 (תחילת ה'תר"ע) חזר לירושלים והחל לשמש כשוחט של העדה הספרדית בעיר. בד בבד שימש כמורה הראשי לתלמוד בבית הספר דורש ציון במשך 18 שנים.
החל משנת 1927 (ה'תרפ"ז) נמנה עם לומדי ורבני ישיבת פורת יוסף, והיה המשגיח האחראי על הלימודים בתלמוד תורה של הישיבה.
בשנת 1941 (ה'תש"א) מונה לכהן כאב בית הדין של העדה הספרדית בירושלים.
הלך לעולמו ב-14 ביולי 1952 (כ"א בתמוז ה'תשי"ב).
פרסם מספר חידושי תורה ופסקי הלכה בנושאי שחיטה, וחלק מחידושיו פורסמו בהמאסף בשנת ה'תרע"ג.
אחיו יוסף הכהן שאקו ניהל במשך שנים רבות את בית הספר של כל ישראל חברים בירושלים.
מיקיו אודה
מיקיו אודה (ביפנית: 織田 幹雄; באנגלית: Mikio Oda; 30 במרץ 1905 – 2 בדצמבר 1998) היה אתלט יפני, אלוף אולימפי ושיאן עולם שהתמחה בקפיצה משולשת. אודה היה ליפני הראשון שזוכה במדליית זהב אולימפית, ולאסייתי הראשון אשר זוכה במדליית זהב אולימפית בספורט יחידים.
ביוגרפיה
אודה נולד בהירושימה.
אלוף אולימפי
באולימפיאדת אמסטרדם (1928) זכה אודה במדליית זהב בקפיצה משולשת בתוצאה של 15.21 מטר, לפני לוי קייסי מארצות הברית (15.17 מטר) ווילהו טולוס מפינלנד (15.11 מטר). נוסף לכך, הוא סיים במקום שביעי בקפיצה לגובה בתוצאה של 1.88 מטר ובמקום 11 בקפיצה לרוחק בתוצאה של 7.11 מטר. בעת חלוקת המדליות בסיום המשחקים האולימפיים כבר טייל אודה בפריז ואת מדליית הזהב האולימפית שלו לקח עבורו בן ארצו השחיין האלוף האולימפי יושיוקי צורוטה.
שיאן עולם
בעת לימודיו באוניברסיטת ווסדה שבטוקיו, קבע אודה בתחרות שנערכה בטוקיו ב-27 באוקטובר 1931 בקפיצה משושלת שיא עולם חדש כשקפץ למרחק של 15.58 מטר.
באולימפיאדת לוס אנג'לס (1932) סיים אודה במקום 12 בקפיצה משולשת בתוצאה של 13.97 מטר ולא הצליח להגן על תוארו.
לאחר פרישתו הפך אודה לחבר הוועד האולימפי היפני ולקח חלק בפעילותה של התאחדות האתלטיקה הבינלאומית.
הנצחה
ניצחונו הונצח באולימפיאדת טוקיו (1964) כשהדגל האולימפי נישא לגובה 15.21 מטר, המרחק שקפץ והוביל אותו למדליית הזהב.
אודה ייסד בשנת 1967 בעיר הולדתו, הירושימה תחרות אתלטיקה הקרויה על שמו.
ילין
{{פירושונים| אישים: מקומות:
ראו גם
}}
מהמט
השם מהמט (בטורקית: Mehmet או Mehmed) הוא הצורה הטורקית של השם הערבי מוחמד, על שמו של מייסד דת האסלאם, מוחמד בן עבדאללה בן עבד אל-מוטלב. השם נפוץ מאוד בקרב הטורקים מאז שקיבלו על עצמם את האסלאם. בטורקית עות'מאנית השם נכתב כמו בערבית: محمد (בערבית מנוקדת: مُحَمَّد; בתעתיק עברי מדויק: מחמד).
{{פירושונים|
ראו גם
}}
קולקטיביזם אוליגרכי להלכה ולמעשה
קולקטיביזם אוליגרכי להלכה ולמעשה הוא ספר בדיוני המתואר ברומן 1984. 1984 הוא רומן דיסטופי שנכתב על ידי הסופר ג'ורג' אורוול. הרומן 1984 המתרחש במדינה אוקיאניה שבה שלטון טוטליטרי ומדכא. הרומן 1984 מתאר את הספר 'הקולקטיביזם האוליגרכי להלכה ולמעשה' שנכתב כביכול על ידי אחת הדמויות ברומן 1984 ששמה עמנואל גולדשטיין.
הרומן 1984 מתאר את מדינת אוקיאניה שבה שלטון טוטליטרי ומדכא. המדינה מטילה חוקים על האוכלוסייה אשר אוסרים על סוגי מחשבות מסוימית. הפרת חוקים אלה נקראת על ידי המפלגה: פשעי מחשבה.
תוכן הספר קולקטיביזם אוליגרכי להלכה ולמעשה
המונח קולקטיביזם אוליגרכי מתייחס לאינגסוק (סוציאליזם אנגלי), האידאולוגיה השלטת של אוקיאניה, ולאידאולוגיות של נאו-בולשביזם באירואסיה ופולחן המוות (מחיקת העצמי) באיסטאסיה. וינסטון קורא שני קטעים ארוכים הספר הקובעים כיצד שלוש מדינות העל הטוטליטריות - איסטאסיה, אירואסיה, אוקיאניה - נולדו לאחר מלחמה עולמית, ובכך חיבר את העבר להווה שלו, שנת 1984. הספר מסביר את הפילוסופיה הפוליטית הבסיסית של הטוטליטריות שנבעה מהנטיות הפוליטיות האוטוריטריות שבאו לידי ביטוי במאה העשרים. העובדה ששלוש האידאולוגיות, המנוגדות לכאורה, זהות מבחינה תפקודית היא הגילוי המרכזי של הספר.
עמנואל גולדשטיין
עמנואל גולדשטיין מתואר ברומן 1984 כאויב העיקרי של מפלגת השלטון במדינת אוקיאניה. מפלגת השלטון מציגה את גולדשטיין כחבר לשעבר ב'מפלגה הפנימית', שפרש, ירד למחתרת, וכעת פועל נגד השלטון. המפלגה הפנימית היא גוף בתוך מפלגת השלטון, אשר תפקידו למפקח על יתר האוכלוסייה ולדכא אותה. מפלגה השלטון טוענת שגולדשטיין פועל במטרה להדיח את שליט המדינה ולהפיל את הממשלה. שליט המדינה נקרא האח הגדול, שהוא שליטה של המדינה.
וינסטון סמית
גיבור הרומן 1984 ששמו וינסטון סמית' מנהל יומן שבו הוא מתוודה בפשעי מחשבה. הוא גם מתאר ביומן את שנאתו למפלגה ולמנהיגה ששם כינויו הוא 'האח הגדול'. סמית' עובד למחייתו עבור מפלגת השלטון במשרד האמת. וינסטון ניגש לאובריין, חבר במפלגה הפנימית (קבוצת האנשים במפלגה שתפקידו לדכא ולפקח על האוכלוסייה) מתוך מחשבה שהוא חלק מ'האחים'. היא מחתרת קונספירטיבית הפועלת נגד המפלגה. בתחילה, אובריאן מופיע ככזה, במיוחד מכיוון כאשר הוא נותן לווינסטון עותק של הספר, שהחזקתו היא פשע באוקיאניה. בשיחה, אובריאן מציין לווינסטון שהספר חושף את האופי האמיתי והטוטליטרי של החברה הדיסטופית שהמפלגה הקימה באוקיאניה, ושחברות מלאה ב'אחים' מחייבת קריאת הספר.
ליאון טרוצקי
באופן תאורטי, הקולקטיביזם האוליגרכי מזכיר את תאוריית הקולקטיביזם הביורוקרטי שהוצגו על ידי כמה טרוצקיסטים בסוף שנות ה-30 כתיאור של ברית המועצות תחת סטלין. האויב העיקרי של העם באוקיאניה, עמנואל גולדשטיין, מעוצב על פי ליאון טרוצקי, חבר לשעבר במעגל הפנימי של המפלגה הבולשביקית, אשר עליו הכריז סטלין כאויב של אנשי ברית המועצות, המדינה הסוציאליסטית שטרוצקי עזר לה. טרוצקי ביקר מהגלות את המערכת החברתית של ברית המועצות.
אצטדיון בוריס פאיצ'דזה
היסטוריה
האצטדיון המקורי נקרא אצטדיון ולדימיר איליץ' לנין. הוא נוסד בשנת 1963 והיה קטן יותר – בעל תפוסה מקסימלית של 35,000 איש. מבנה זה נהרס לטובת בניית האצטדיון מחדש, שארכה 10 שנים. הופעותיה המוצלחות של קבוצת הבית של האצטדיון, דינמו טביליסי, הובילה את אדוארד שוורדנדזה, מהנהגת המפלגה השלטת במוסקבה, לדרוש מגרש הולם להצלחות הקבוצה. כשנסתיימה בניית המגרש היה זה המגרש השלישי בגודלו בכל רחבי ברית המועצות, עם תפוסה מקסימלית של 78,000 איש, ועמד גם בסטנדרטים של אופ"א.
המשחק הרשמי הראשון שהתקיים באצטדיון בוריס פאיצ'דזה היה ב־29 בספטמבר 1976 במסגרת גביע אופ"א, בו שיחקה דינמו טביליסי כנגד קארדיף סיטי מויילס. המשחק הסתיים בניצחונה של דינמו טביליסי 3:0.
בפתיחת משחקי אליפות גאורגיה בכדורגל, משחק בין דינמו טביליסי נגד קולחתי 1913 פותי, נוכחו 100,000 אוהדים. בשנת 1979 תמכו 110,000 מאוהדי דינמו בקבוצה במשחק הניצחון של דינמו על ליברפול 3:0 ועלו לרבע גמר ליגת האלופות. בתקופת ברית המועצות היה אצטדיון דינמו בעל ממוצע הנוכחות הגבוה ביותר עם 45,000 איש בממוצע למשחק. הנוכחות הגבוהה של האוהדים חזרה גם בשנת 1995 במשחק גאורגיה נגד גרמניה, עם 110,000 איש.
בשנת 1995 שונה שם המגרש לאצטדיון הלאומי בוריס פיאצ'דזה על שם שחקן העבר האגדי של הקבוצה בוריס פאיצ'דזה. במשך מספר שנים היה האצטדיון מגרשה הביתי של נבחרת גאורגיה בכדורגל. גאורגיה ניצחה ניצחונות בלתי נשכחים על ויילס (5:0), פולין (3:0).
באפריל 2006 חכרה חברת "דינמו אינווסט קומפני" את המגרש ל־25 שנה, חידשה אותו והפכה אותו לאצטדיון כלל מושבי (All‐seater stadium) שהקטין את התפוסה המקסימלית של האצטדיון ל־55,000 איש. בחידוש המגרש הושקעו 10 מיליון דולר, ששיפרו את האצטדיון והתאימו אותו לסטנדרטים הגבוהים בעולם. מספר המושבים הוא כאמור 55,000 מושבים אישיים מודרניים, מקומות המוקצים לנכים, אולמות VIP, 120 מושבים לעיתונאים, כרי דשא חדשים ומתקני תאורה חדשים. כל המצלמות הניידות לשידורי טלוויזיה תוקנו. בשנת 2007 נבנה אצטדיון אימונים חדש בעל תפוסה של 5,000 מושבים ומקושר ישירות למלון.
בשנת 2015 אירח האצטדיון את גמר הסופר קאפ האירופי בו גברה ברצלונה על סביליה בתוצאה 5-4.
קוד שאנון-פאנו
קוד שאנון-פאנו אשר שייך לתחום דחיסת נתונים וקרוי על שם קלוד שאנון ורוברט פאנו, הוא טכניקה לבניית קוד תחיליות (כלומר כל מחרוזת ביטים שמייצגת סמל אינה תחילית של מחרוזת המייצגת סמל אחר) המבוססת על קבוצה של סמלים והתדירות שהם מופיעים. הרעיון הכללי הוצע במאמר של שאנון "A Mathematical Theory of Communication" משנת 1948 שהציג את תחום תורת האינפורמציה. השיטה מיוחסת לפאנו שמאוחר יותר פרסם אותה כדו"ח מדעי. יש לשים לב ולא להתבלבל עם קוד שאנון או עם קוד שאנון-פאנו-אליאס (נקרא גם "קוד אליאס") אשר מתייחסים לדברים שונים.
בקוד שאנון-פאנו, הסמלים מסודרים לפי ההסתברויות שהם נמצאים, מהגדול לקטן ואז הם מחולקים לשתי קבוצות כך שסכום ההסתברויות בכל קבוצה שווה כמה שאפשר לקבוצה השנייה. כל סמל מקבל את הספרה הראשונה של קוד התחיליות שלו, הסמלים בקבוצה הראשונה מקבלים "0" והסמלים בקבוצה השנייה מקבלים "1". עבור כל קבוצה שנשאר בה יותר מסמל אחד, התהליך חוזר על עצמו וכל סמל יקבל ספרה נוספת. כאשר בקבוצה נשאר רק סמל אחד - הקוד עבור אותו סמל הושלם ואותו קוד לא יופיע בתחילת קוד של סמל אחר.
האלגוריתם מייצר קוד יעיל מאוד של מילות קוד בעלות אורך שונה. אולם קוד שאנון-פאנו לא תמיד יוצר קוד תחיליות אופטימלי. לדוגמה, עבור הקבוצה של ההסתברויות {0.35, 0.17, 0.17, 0.16, 0.15} קוד שאנון-פאנו יוצר קוד לא אופטימלי.
קוד האפמן ליצירת קוד תחיליות, כמעט תמיד קל יותר לחישוב ומייצר תמיד קוד תחיליות אופטימלי. כיוון שכך, קוד שאנון-פאנו כמעט שלא בשימוש.
קוד שאנון-פאנו משמש בשיטת הדחיסה <tt>IMPLODE</tt>, שהיא חלק מפורמט <tt>ZIP</tt>.
תיאור האלגוריתם
בונים עץ שאנון-פאנו על-פי חוקיות שנקבעה על מנת להגדיר טבלת סמל-קוד יעילה. האלגוריתם עובד כך:
דוגמה
הדוגמה מראה בנייה של קוד שאנון-פאנו עבור אלפבית קטן. נניח שיש חמישה סמלים באלפבית עם התדירויות הבאות: ! סמל ! E ! D ! C ! B ! A ! כמות ! הסתברות כל הסמלים ממוינים לפי תדירות משמאל לימין כמתואר בטבלה. לפי שלב 3 של האלגוריתם, נשים קו מפריד בין הסמלים B ו-C כך שסכום הקבוצה השמאלית יהיה 22 וסכום הימנית יהיה 17 - החלוקה שנותנת את ההפרש הקטן ביותר שניתן בין החלקים.
על פי החלוקה הזאת, עבור כל אחד מ-A ו-B, ישויך קוד שמתחיל בביט שערכו "0" ועבור C, D ו-E קוד שמתחיל ב-"1" כפי שמתואר בטבלה השנייה. לאחר מכן (שלב 4) החלק השמאלי של העץ מקבל חלוקה חדשה בין A ו-B, מה שמשאיר את A בתור עלה עם קוד 00 ואת B בתור עלה עם קוד 01.
אחרי ארבעה תהליכי חלוקה, נוצר העץ של הקוד. בעץ הסופי, שלושת הסמלים עם התדירויות הגבוהות, קיבלו קוד של שני ביטים כל אחד ושני הסמלים עם הכמות הקטנה יותר, שלושה ביטים כל אחד, כמו שמתואר בטבלה למטה ! סמל ! E ! D ! C ! B ! A ! קוד
כתוצאה מכך ש-A, B ו-C מקבלים שני ביטים כל אחד ו-D ו-E מקבלים 3, ממוצע הביטים הוא:
קוד האפמן
אלגוריתם שאנון-פאנו, לא תמיד יוצר קוד תחיליות אופטימלי. בשנת 1952, דייוויד האפמן פרסם אלגוריתם אחר, שיוצר עץ אופטימלי עבור כל קבוצת סמלים עם הסתברות נתונה. העץ של האפמן נבנה מהעלים לכיוון השורש - מלמטה למעלה, בניגוד לעץ שאנון-פאנו שנבנה מהשורש לעלים - מלמעלה למטה. האלגוריתם עובד כך:
דוגמה
נשתמש באותם תדירויות כמו שהשתמשנו בדוגמה של שאנון-פאנו, כלומר:
! סמל ! E ! D ! C ! B ! A ! כמות ! הסתברות
על פי האלגוריתם של האפמן, ל-D ו-E יש את ההסתברות הנמוכה ביותר ולכן יהיו בנים לצומת בעלת ההסתברות של D ו-E ביחד, כלומר 0.28205128. הזוג הבא בתור הוא B וC ויהיו בנים לצומת בעלת ההסתברות של B וC ביחד, כלומר 0.33333333. זה משאיר את BC ו-DE עם ההסתברות הנמוכה ביותר בתור ולכן גם הם יהיו בנים לצומת BCDE שבתורה תהיה יחד עם A, בן לצומת אחרונה.
אורכי הקודים עבור הסמלים יהיו הפעם: ביט 1 ל-A ו-3 ביטים עבור שאר הסמלים. ! סמל ! E ! D ! C ! B ! A ! קוד
כתוצאה מכך ש-A מקבל ביט 1 וכל אחד מהשאר מקבלים 3 ביטים, ממוצע הביטים הוא: שזה פחות מהתוצאה שיצאה לנו עבור האלגוריתם של שאנון-פאנו.
מתתיהו בן תאופילוס (הראשון)
מתתיהו בן תּאוֹפילוֹס (הראשון) היה כהן גדול בבית המקדש השני, הכהן הגדול החמישי בזמן שלטון הורדוס. מייסד משפחת הכהונה הגדולה בית קתרוס.
בשנת 5 לפנה"ס, לאחר שגילה את דבר ניסיון הרעלתו, האשים הורדוס את אשתו, מרים בת הכהן הגדול שמעון בן ביתוס, שידעה על כך והסתירה זאת ממנו. בתגובה, הדיח את אביה ממשרתו ומינה לכהונה הגדולה את מתתיהו בן תאופילוס, בן למשפחה ירושלמית.
לדעת דניאל שוורץ, מתתיהו היה כנראה נשוי לאחותם של שלושה כהנים גדולים בני ביתוס: שמעון, יועזר ואלעזר; ובניהם של מתתיהו ואשתו היו שמעון קנתרס, אליהועיני קנתרס, ויוסף קיפא, שהיו גם צאצאי בית ביתוס.
בזמן כהונתו, ביום הכיפורים, מנע מעצמו מתתיהו לשרת ככהן, בהיותו טמא כבעל קרי, ומסיבה זאת מינה ליום אחד כהן אחר למלא את מקומו בכהונה הגדולה: פסילתו זו של מתתיהו מלשמש בכהונה, היא כנראה הסיבה לחוק, לפיו 7 ימים לפני יום הכיפורים "מתקינין לו (לכהן-גדול) כהן אחר תחתיו, שמא יארע בו פיסול" וגם משתדלים שלא ירדם בליל הכיפורים.
לאחר פרשת הריסת נשר הזהב, מתנת הקודש שתלה הורדוס לקישוט מעל השער הגדול של בית המקדש, הדיח הורדוס בשנת 4 לפנה"ס את מתתיהו מהכהונה הגדולה כמי שאשם באופן חלקי באירוע ומינה במקומו את יועזר, אחי אשתו, מרים בת הכהן הגדול.
The Best of Both Worlds
"The Best of Both Worlds" הוא קו עלילה בשני חלקים (המהווים את פרק סיום העונה השלישית ואת פרק פתיחת העונה הרביעית) של סדרת הטלוויזיה "מסע בין כוכבים: הדור הבא". הסיפור מתרחש על פני תאריכי הכוכבים 43989.1 - 44002.3 (דצמבר 2366 - ינואר 2367).
תקציר
קפטן ז'אן-לוק פיקארד נחטף על ידי הבורג, אשר מתחילים את פלישתם אל תוך מרחב החלל של הפדרציה, כאשר האנטרפרייז רודפת אחריהם על מנת להציל את כדור הארץ. מספר גדול של ספינות חלל של צי הכוכבים נהרסות על ידי ספינת בורג בודדת; עם זאת, צוות נחיתה מצליח לחלץ את פיקארד מתוך ספינה זו. לוטננט-קומנדר דאטה מתממשק עם פיקארד - שכעת הוא חצי-בורג בעצמו - ויחד הם מוצאים דרך לעצור את ספינת הבורג.
חלק I
האנטרפרייז מגיבה לקריאת מצוקה המגיעה ממושבה של הפדרציה, אולם כאשר היא מגיעה אל כוכב הלכת מתגלה כי המושבה נעלמה, ורק מכתש גדול נותר במקום בו הייתה. בהתבסס על ידיעת העבר על מה שקרה למושבות אחרות לאורך קו הגבול עם הרומולאנים ועל כוכב נידח במערכת הכוכבים J-25, הפדרציה חושדת בפעילות של הבורג.
אדמירל ג'יי.פי. הנסון מגיע אל האנטרפרייז, ביחד עם לוטננט-קומנדר שלבי, מומחית לבורג, שמסייעים לצוות בקביעת סיבת היעלמותה של המושבה. הנסון מעדכן את קפטן פיקארד כי קומנדר רייקר קיבל הצעה לפקד על ספינת חלל בפעם השלישית, ומייעץ כי רייקר ייקח את התפקיד. אף על פי שיש מתח בין רייקר לבין שלבי, שחושקת בתפקידו כקצין הראשון של האנטרפרייז, הם עובדים יחד ומאשרים כי המושבה הוטמעה על ידי הבורג. הנסון מעדכן את פיקארד כי ספינת חלל אחרת של הפדרציה נתקלה בספינת חלל בצורת קובייה, בטרם שלחה קריאת מצוקה שנקטעה בפתאומיות. האנטרפרייז יוצאת בדרכה ליירט ולהתעמת עם קוביית הבורג.
הבורג דורשים מקפטן פיקארד שיסגיר את עצמו, אך הוא מסרב. על אף שבתחילה אפנון מערכת ההגנה של האנטרפרייז הצליח לבלבל אותם, הבורג נועלים עליה קרן גרירה ומתחילים לחתוך את גוף הספינה. שלבי מציעה לבצע שינויים אקראיים בתדירות של הפייזרים של הספינה, על מנת למנוע מהבורג זמן הסתגלות להתקפה, אשר גורמת לשיחרור הספינה. האנטרפרייז בורחת אל תוך ערפילית סמוכה, בעוד ג'ורדי לה פורג' ווסלי קראשר מתאימים את הטכניקה שהוצעה על ידי שלבי להתאים את צלחת הדפלקטור לירות מטח אנרגיה מסיבי המסוגל להשמיד את קוביית הבורג. הבורג מצליחים לגרום לאנטרפרייז לצאת מתוך הערפילית, על ידי ירי מטחים מגנטומטריים, ולאחר מכן פולשים אל הספינה וחוטפים את פיקארד. קוביית הבורג משנה את מסלולה, ונעה במהירות עיוות גבוהה אל כדור הארץ, כאשר האנטרפרייז רודפת אחריה.
חלק II
השימוש בצלחת ההטייה לא הניב כל השפעה, ולוקוטוס חושף כי מאחר שברשותו כל הידע של פיקארד, הבורג היו מוכנים לסוג כזה של התקפה. קובית הבורג ממשיכה במהירות עיוות לכיוון כדור הארץ, עם האנטרפרייז הניזוקה מאחוריה. הם מדווחים על כישלונם לאדמירל הנסון, רייקר מקודם לדרגת קפטן ומתבקש להצטרף אל צי ספינות חלל של הפדרציה, אשר מתרכז בוולף 359 על מנת לעצור את הבורג. האנטרפרייז לומדת, באמצעות תקשורת תת-חלל, כי הקרב איננו מתנהל בהצלחה מבחינתו של צי הכוכבים, וכאשר היא מגיע בסופו של דבר לוולף 359 - מתגלה כי הצי כולו הושמד (לרבות ספינת החלל "מלבורן", עליה הוצע לרייקר לפקד).
האנטרפרייז עוקבת אחרי קובית הבורג, ומציע ללוקוטוס כניסה למשא-ומתן. הבקשה נדחת, אבל התקשורת חושף את מיקומו המדויק של לוקוטוס בתוך הקוביה. האנטרפרייז מאתרת את קובית הבורג, ועל פי תוכנית ששלבי הציעה לפיקארד, חלק הצלחת של האנטרפרייז מתפצל מחלק מנוע העיוות. בעוד שלבי מציע לתקוף עם חלק המנוע, רייקר עושה הפוך, ופוקד על חלק הצלחת לירות מטח של אנטי-חומר אל עבר הקוביה, ובכך לשבש את החיישנים שלה ולאפשר למעבורת קטנה, ובה דאטה ווורף, לחדור דרך מערכות ההגנה של הקוביה ולשגר את עצמם פנימה. השניים מאתרים את לוקוטוס וחוטפים אותו, בעוד הבורג מתעלמים מהם וממשיכים בדרכם אל כדור הארץ, משמידים כל התנגדות שבדרך.
דאטה וד"ר קראשר יוצרים קישור עצבי עם לוקוטוס כדי לקבל גישה לתודעה הקולקטיבית של הבורג. דאטה מנסה להשתמש בקישור כדי לנטרל את מערכות הנשק וההגנה של הבורג, אבל מגלה שהן מוגנות מפני השפעה חיצונית. עם הבורג על סף פלישה לכדור הארץ, רייקר מורה לאנטרפרייז לקבוע מסלול התנגשות עם הקוביה, אולם דאטה מבקש ממנו לחכות. פיקארד משתחרר משליטת הבורג, ואומר לדאטה: "לישון". דאטה מנפיק לבורג פקודה ברמת אבטחה נמוכה, ומורה לכולם להיכנס למצב של "טעינה מחדש", וכך למעשה שולח את כולם לישון, וגורם להם לכבות את מערכות הנשק וההגנה שלהם. לולאת-משוב גורמת עומס יתר בתוך הקוביה, אשר בסופו של דבר מתפוצצת. שינה, גורמים הנשק ומגניהם לכבות אותו. לולאת משוב הבונה בקוביית הבורג שהורסת את הכלי. ד"ר קראשר ודאטה יכולים כעת להסיר בהצלחה את כל שתלי הבורג מגופו של פיקארד.
תיקונים נרחבים מתחילים להתבצע באנטרפרייז. קומנדר רייקר, אף על פי שהוצע לו לפקד על ספינה משלו, מתעקש להישאר הקצין הראשון של האנטרפרייז. שלבי מוצבת לפקד על כוח משימה מיוחד, שייעודו - לשקם את צי ספינות החלל של צי הכוכבים בתוך שנה. פיקארד מתאושש באיטיות, אך עדיין מוטרד מהסבל ומהחוויות שלו.
תגובות
קו העלילה הופיעה ברשימת TV Guide של "מאה הרגעים הזכורים ביותר בהיסטוריה של הטלוויזיה" (1 ביולי 1996), במקום ה-50. כמו כן, הפרק דורג במקום ה-70 מתוך רשימת "מאה פרקי הטלוויזיה הגדולים ביותר של כל הזמנים".
בשנת 2008, המגזין אמפייר דירג את "מסע בין כוכבים: הדור הבא" במקום ה-37 ברשימת "50 סדרות הטלוויזיה הגדולות ביותר בכל הזמנים", וציין את "The Best of Both Worlds, Part II" כפרק הטוב ביותר של הסדרה. הפרק דורג במקום 36 ברשימת TV Guide של "מאה הפרקים הטובים ביותר של סדרות טלוויזיה בכל הזמנים". המגזין אנטרטיינמנט ויקלי דירג את הפרק הכפול במקום השני ברשימת "עשרת הפרקים הטובים ביותר של מסע בין כוכבים: הדור הבא".
מוזיקה
מוזיקת הרקע הולחנה על ידי רון ג'ונס, עם מקהלה סינתטית המשמשת כלייטמוטיב של הבורג. המוזיקה, בסופו של דבר, הוצאה לאור כאלבום.
בו ברגדאל
בו רוברט ברגדאל (באנגלית: Bowe Robert Bergdahl, נולד ב-28 במרץ 1986 בסאן ואלי, איידהו שבארצות הברית) הוא חייל בצבא ארצות הברית, ששהה בשבי מיוני 2009 עד מאי 2014. ברגדאל הוחזק על ידי ארגון חקאני שנתמך על ידי הטליבאן.
מעמדו הצבאי והיעלמותו
ברגדאל שירת בגדוד מס' 1 של רגימנט החי"ר ה-501, ובחטיבה מס' 4 של אוגדת החי"ר ה-25, שבסיסה בפורט ריצ'רדסון, אלסקה. במהלך שירותו באפגניסטן הביע דעות נגד המלחמה ונגד מדיניות ארצות הברית. בליל ה-30 ביוני 2009 נטש ברגדאל את משמרתו ועזב את המוצב שבו שהתה יחידתו. לפי עדויות של אנשי מחלקתו, נשלחו אחריו כוחות חיפוש וחילוץ. כוחות אלו נתקלו במארבים של אנשי טליבאן ובקרבות שהתפתחו אז, נהרגו שישה לוחמים אמריקאים. מאז, הטליבאן פרסם חמישה קטעי וידאו המציגים אותו בשבי. הטליבאן דרש 1,000,000 דולר ואת שחרורם של 21 אסירים אפגנים וד"ר עאפיה סידיקי תמורת שחרורו של ברגדאל. הם איימו להוציאו להורג אם לא ימלאו את דרישותיהם.
בעת לכידתו, היה בדרגת טוראי. הוא הועלה לדרגת סמל ביוני 2010, למרות הנסיבות השנויות במחלוקת לגבי אופן נפילתו בשבי. ברגדאל העביר ביקורת וערער על הלגיטימיות של המלחמה באפגניסטן. במייל שכתב להוריו לפני שנעלם מבסיסו, אמר:.
לאחר חטיפתו
ב-18 ביולי 2009, הפיץ הטליבאן סרטון וידאו המראה כיצד ברגדאל נחטף. בסרטון, הופיע ברגדאל כשהוא מדוכא ומפוחד. מחלקת ההגנה של ארצות הברית הוציאה הצהרה ב-19 ביולי שאישרה כי ברגדאל הוכרז כ"נעדר" ב-1 ביולי, ומעמדו שונה ל"שבוי" ב-3 ביולי.
בסרטון, בן 28 דקות, רואים את שוביו כשהם מחזיקים בדסקיות שלו כדי להוכיח שזהו ברגדאל. בסרטון, ברגדאל נוקב בתאריך ה-14 ביולי ומציין פיגוע שהתרחש באותו יום.
על פי סוכנות הידיעות AP, אמר הגנרל נבי מולאחייל מהמשטרה הלאומית של אפגניסטן כי החטיפה התרחשה במחוז פקטיקה. מקורות אחרים טענו כי הוא נתפס על ידי קבוצה בהנהגת הטליבאן שהעבירה אותו לפרובינציית גאזני. הגרדיאן ציטט מפי מקורות שהעריכו כי קיים קושי מוגבר לשלוח צוות חילוץ בשל הסבירות כי ברגדאל הועבר לפקיסטן. סוכנות הידיעות AP ציטטה גם את זאביוללה מוג'היד, דובר הטליבאן, שאמר כי "אנשי המיליציה שמחזיקים בחייל לא הגדירו עדיין שום תנאים תמורת שחרורו".
בדצמבר 2009, חמישה חודשים לאחר היעלמותו של ברגדאל, זרוע התקשורת של הטליבאן האפגני הודיעה על שחרור סרט וידאו חדש על "חייל אמריקאי בשבי באפגניסטן" והיה זה הסרט הראשון אודותיו. מבצעי צבא שונים לאיתור החייל נחלו כישלון.
ב-25 בדצמבר התפרסם סרט וידאו נוסף ובו ברגדאל נראה במדי קרב וקסדה. הוא תיאר את מקום לידתו, והצהיר בדבר היחס האנושי שהוא מקבל משוביו. הוא מסיים בהצהרה שהוכתבה לו על ידי הטליבאן כי אמריקה לא צריכה להיות באפגניסטן וכי עליה לסגת אם אינה רוצה לטבוע בבוץ האפגני, כמו בווייטנאם.
ב-7 באפריל 2010 פרסם הטליבאן סרטון השלישי של ברגדאל, עם שיער ארוך וזקן, הוא נראה מתחנן לשחרור אסירים אפגנים מגואנטנמו וכלא בגראם בקאבול.
ב-15 בינואר 2014, קיבל צבא ארצות הברית סרטון וידאו חדש לאחר שלוש שנים מאות החיים האחרון שהתקבל. בכיר צבאי מסר אז כי "בסרטון נראה כי חלה החמרה במצבו הבריאותי של ברגדאל".
ב-4 בפברואר 2010, דרש הטליבאן את שחרורה של עאפיה סידיקי, מדענית מפקיסטן שהורשעה על ידי בית משפט בארצות הברית באשמת ניסיון לרצוח חיילים אמריקאים באפגניסטן, ואיים להוציא להורג את ברגדאל אם דרישתם לא תיענה.
בפוקס ניוז דווח כי הטליבאן באפגניסטן ציין כי ברגדאל עוזר לאמן את אנשי הטליבאן, וכן מסייע בהכנת פצצות טקטיות לפגיעה במוצבים של חיל הרגלים האמריקאי באפגניסטן. הפנטגון דחה את הדיווחים כתעמולה של הטליבאן.
שחרורו
לאחר למעלה מחמש שנות שהות בשבי הוא שוחרר ב-31 במאי 2014, לאחר תיווך בין גורמים בממשלת קטר לאנשי הטליבאן, תיווך שהביא לשחרור 5 אסירים אפגניים בכירים ביותר כולל עבדול האק ואסיק מכלא גואנטנמו תמורתו. ביום שחרורו הוא הועבר לידי הצבא האמריקני.
עסקת שחרורו של ברגדאל עוררה סערה ציבורית בארצות הברית. זאת בשל הנסיבות השנויות במחלוקת של נפילתו בשבי, ובשל כך שהשחרור נעשה במחטף, וללא עדכון ואישור מהקונגרס כנדרש בחוק האמריקאי. המתנגדים לעסקה טענו כי מדובר במהלך יחסי ציבור של הנשיא אובמה וכי ברגדאל צריך להיחקר על נסיבות נפילתו בשבי בחשד לעריקות ובגידה ולתת את הדין בהתאם.
לאחר השחרור
באוקטובר 2015 התחילה סדרת הפודקאסטים serial את עונתה השנייה. בסדרה יש סיפור אחד המסופר על ידי העיתונאית שרה קניג, במשך מספר פרקים. בכל פרק מתמקדים בנושא אחד הקשור לסיפור. בעונתה השנייה החליטה קניג לספר על בו. במהלך הפרקים יש הקלטות של שיחות איתו, ראיונות עם אנשים ששרתו איתו ועוד.
חקירה צבאית ומשפטו של ברגדאל
בספטמבר 2015 העיד קנט דאל בפני בית המשפט בטקסס שערך שימוע מקדים. דאל אמר לבית המשפט כי לא מצא עדות לכך שברגדאל אהד את הטאליבן או שהתכוון לנטוש את יחידתו. דאל סבר שלברגדאל היו "ציפיות לא מציאותיות ואידיאליסטיות מאנשים". דאל הוסיף והעיד שלא מצא ראיה לכך שחייל כלשהו של צבא ארצות הברית נהרג במהלך החיפושים אחריו. כמו כן אמר דאל בעדותו כי לדעתו מאסר יהיה עונש "לא הולם" עבור ברגדאל.
בדצמבר 2015, החליט צבא ארצות הברית להעמיד אותו לדין בבית משפט צבאי. את ההחלטה בעניינו של ברגדאל קיבל הגנרל רוברט אברמס, ראש מפקדת כוחות הצבא בבסיס פורט בראג שבצפון קרוליינה. בתגובה להחלטה אמר פרקליטו כי הגנרל אברמס "לא שעה לעצת הקצין שערך את השימוע והאזין לעדים". הוא הוסיף כי נציג התביעה הצבאית, מארק ויסגר, שניהל את השימוע המקדמי לברגדאל בטקסס בחודש ספטמבר, קיבל גם את המלצת הקצין החוקר שאין לכלול בשחרורו של ברגדאל סעיף העלול לפגוע ביכולתו להשיג עבודה, וכי יש להעמידו לדין בפני טריבונל שבו העונש המרבי שיכול להיפסק בערכאה זו הוא שנת בידוד.
המחיר ששילם הצבא על היעלמותו של ברגדאל והחיפושים אחריו, הוא נושא שנתון במחלוקת. חיילים ששירתו באזור באותה תקופה, וכן גורמים נוספים, טוענים שנהרגו בין ארבעה לעשרה חיילים באופן ישיר כתוצאה ממאמצי החיפוש אחר ברגדהל. כמו כן הם טוענים שרבים נוספים נפגעו ונהרגו באופן עקיף, בגלל התגברות המתקפות באזור בו שירת ברגדאל, בתקופה שאחרי היעלמותו, בגלל ריכוז מאמצי הצבא בחיפושים אחריו, מאמצים שעיכבו בין השאר סגירת בסיס קדמי בשם קיטינג (Keating), שבמהלך מתקפה של הטאליבן עליו, ב-3 באוקטובר 2009, נהרגו 8 חיילים אמריקאים ו-4 אפגנים ששירתו בהגנת הבסיס. אולם גורמים צבאיים כמו החוקר קנת דאל, וכן גורמים עיתונאיים כמו הניו יורק טיימס, גורסים שטענות אלו אינן נכונות. כיום ידוע על חייל אחד שנהרג בחיפושים אחר ברגדאל, מרק אלן, שנורה בראשו במהלך החיפושים, נעשה משותק, ונפטר עשר שנים אחרי, ב־2019, כתוצאה מפצעיו.
במהלך הקמפיין של דונלד טראמפ לנשיאות הוא כינה את ברגדאל "בוגד מזוהם" ("dirty rotten traitor"). בשל התבטאות זו, לאחר השבעתו של טראמפ לנשיא, פנו עורכי הדין של ברגדאל בבקשה לבטל את משפטו, בטענה שלא יוכל לקבל משפט הוגן. בקשתם נדחתה, ומשפטו של ברגדאל נקבע לאוקטובר 2017.
בנובמבר 2017 קבע בית המשפט כי ברגדאל יודח מהצבא בקלון, ויקנס באלף דולר לחודש במשך עשרה חודשים. בית המשפט קבע כי ברגדאל לא יכנס לכלא, למרות ההאשמות החמורות שעמדו כנגדו (אחת מהן, סיכון מפקדתו ויחידתו, דינה עלול להיות מאסר עולם). החלטה זו של בית המשפט גררה גינוי חריף של הנשיא טראמפ, שכתב בטוויטרː "ההחלטה בעניין סרג'נט ברגדאל היא חרפה מוחלטת וגמורה לארצנו ולצבא שלנו". כמו כן נפתחו כנגד ההחלטה דפי מחאה בפייסבוק ועצומות, שטענו שברגדאל הוא בוגד וראוי לעונש כבד.
תצפית (תוכנית טלוויזיה)
תצפית הייתה תוכנית אולפן ששודרה בטלוויזיה הישראלית בין השנים 1982 ו-1993. התוכנית עסקה בתחומי מדע פופולרי, טכנולוגיה ורפואה, ושודרה אחת לשבוע בשעות הערב בימי חמישי לפני התוכנית מבט לחדשות.
בשנתיים הראשונות הנחה את התוכנית יעקב שחם, ולאחר מכן החליפה אותו יעל דן, ואליה הצטרף פרופסור יורם לס בנושאים הקשורים לרפואה.
את פתיח התוכנית ליווה תמונתו של עיט ודמות של חוקרת. בלוגו של התוכנית מופיע הינשוף, המהווה סמל למדע ולחכמה.
נעימת הנושא לקוחה מתוך עיבודו של איסאו טומיטה לפרק הסקרצו (הפרק השני) מתוך הסימפוניה החמישית של סרגיי פרוקופייב.
פט פאלון
ביוגרפיה
פאלון נולד בפיטספילד שבמערב קהיליית מסצ'וסטס. שני הוריו היו מורים בבתי ספר ציבוריים והוא גדל באזורים כפריים. באוניברסיטת נוטרדאם השלים פאלון לימודי תואר ראשון ביחסי ממשל וביחסים בין-לאומיים. בנוטרדאם שיחק בנבחרת הפוטבול של האוניברסיטה תחת המאמן לו הולץ והיה חלק מנבחרת האליפות הלאומית בשנת 1988. בימי כסטודנט ניהל בית עסק לחולצות טי והשתתף לא פעם בפעילויות פוליטיות. פאלון הוסיף להיות צוער בחיל ההדרכה של חיל האוויר האמריקאי. במהלך שירת בחיל האוויר בדרגת לוטננט שני במשך ארבע שנים, במהלך עוטר במדליית ההישג של חיל האוויר. בתום לימודיו הגבוהים בראשית שנות ה-90, עבר פאלון אל מחוז דנטון שבטקסס. הוא הנשיא והמנכ"ל של "Virtus Apparel", חברה המתמחה בייצור בגדים בעיצוב צבאי ופטריוטי.
בשנת 2009 נבחר פאלון אל מועצת העיר של פריסקו עם 57% מהקולות. במאי 2011 בחרו בו חבריו למועצה כראש העירייה הזמני. במאי 2012 פורסם תחקיר עיתונאי בכתב העת "D Magazine" בו נטען כי פאלון זייף את תושבתו בפריסקו ולא התגורר במחוז הבחירה שייצג. באותה שנה נבחר אל בית הנבחרים המדינתי בטקסס, שם שירת בשנים 2013–2019. ביולי 2017 הודיע פאלון כי יתמודד נגדקרייג אסטיס, חבר הסנאט של טקסס מטעם מחוז הבחירה ה-30, בבחירות המקדימות של המפלגה הרפובליקנית. פאלון גבר על אסטיס ועל איש העסקים קרייג קרטר בפריימריז שהתקיים ב-6 במרץ 2018, עם 53,881 קולות (62%). ביום בחירות אמצע ניצח פאלון את קווין לופז, מועמד המפלגה הדמוקרטית, עם 233,949 קולות (שהם 73.9% מסך קולות הבוחרים). ב-8 בינואר 2019 הושבע פאלון לתפקידו בסנאט המדינתי.
במאי 2020 השיק פאלון את מסע הבחירות שלו במחוז הקונגרס הרביעי של טקסס, בו התמודד להחליף בבית הנבחרים של ארצות הברית את ג'ון רטקליף, שמונה לראש המודיעין הלאומי בידי הנשיא דונלד טראמפ. ב-8 באוגוסט 2020 נבחר פאלון להחליף את רטליף כמועמד המפלגה הרפובליקנית בחודש בנובמבר בידי 18 יושבי ראש מחוזיים של המפלגה במחוז הקונגרס, וזכה במועמדות עם 82 קולות לעומת 34 קולות של יריבו השני. פאלון ניצב בפני הדמוקרט ראסל פוסטר בבחירות הכלליות בנובמבר. עם זאת, על פי "טקסס טריביון", המחוז היה כה רפובליקני עד כי מנהיגי הרפובליקנים במחוז בחרו למעשה את יורשו של רטליף כאשר נבחר פאלון להחליף את רטקליף כמועמד הרפובליקני.
כצפוי, פאלון ניצח בבחירות הכלליות בניצחון מוחץ, וגרף 75% מקולות הבוחרים בעוד פוסטר גרף כ-22% בלבד. עם כניסתו לתפקיד היה האדם השישי בלבד שייצג מחוז זה מאז ייסודי בשנת 1903. ב-6 בינואר 2021, בההסתערות על הקפיטול, פאלון, יחד עם 147 מחבריו הרפובליקנים בקונגרס, הצביעו על נגד ספירת קולות חבר האלקטורים בבחירות לנשיאות ארצות הברית 2020, כחלק מהמאמץ שהוביל טראמפ לבטל בטענות שווא את תוצאות הבחירות הנשיאותיות באותה השנה.
טבח פרספוליס
טבח פרספוליס הוא הכינוי המקובל למעשה טבח שביצע אלכסנדר הגדול מלך מוקדון באנשי העיר פרספוליס במהלך כיבוש האימפריה הפרסית.
רקע
העיר פרספוליס, נבנתה בשנת 515 לפנה"ס בידי כורש הגדול. המלך דריווש הראשון הגדיל אותה והפך אותה לעיר הבירה של ממלכת פרס האחמנית יחד עם שושן.
בשנת 334 לפנה"ס, החל אלכסנדר הגדול מלך מוקדון בכיבוש האימפריה הפרסית. הוא הביס את המלך דריווש השלישי בקרב גאוגמלה, שלאחריו נמלט המלך אל המחוזות המזרחיים. אלכסנדר התקדם במהירות בלב האימפריה הפרסית, סטראפ בבל, מזאוס, נכנע בפני אלכסנדר ובתמורה אלכסנדר לא בזז את בבל ואף הותיר את מזאוס בתפקידו. היחס הנוח שהעניק אלכסנדר למזאוס, עודד את אבוליטס (Abulites) מושל שושן להיכנע אף הוא ללא התנגדות. אלכסנדר נכנס לשושן, בדצמבר שנת 331 לפנה"ס, והשתלט שם על האוצר המלכותי הפרסי, שכלל סכומי כסף עצומים. גם הפעם לא בזז אלכסנדר את העיר.
התנגדות עיקשת יותר ציפתה לאלכסנדר מצד אריוברזנס מושל פרסיס, המחוז שבו שכנה פרספוליס. אריוברזנס הובס ונהרג בקרב השערים הפרסיים, ואלכסנדר המשיך ללא הפרעה אל פרספוליס. מושל העיר טירידטס לא רצה לקחת סיכון, ולכן הודיע לאלכסנדר שיקבל את מרותו אם יגיע לעיר לפני דריווש. אלכסנדר הגיע לפני כן ביוני 330 לפנה"ס.
הטבח
אלכסנדר התקרב לעיר במהירות, אף על פי שיש המעריכים שעשה בכך שגיאה טקטית והיה עליו להמשיך לרדוף אחרי דריווש. תושבים נמלטו מהעיר בהמוניהם. כאשר הגיעו קרוב לעיר נחשפו אלכסנדר וחייליו לזוועה שזעזעה אותם.